CELEX: 32015R1906
Language: sl
Date: 2015-10-22 00:00:00
Title: Uredba Komisije (EU) 2015/1906 z dne 22. oktobra 2015 o spremembi Uredbe (ES) št. 282/2008 o recikliranih polimernih materialih in izdelkih, namenjenih za stik z živili (Besedilo velja za EGP)

23.10.2015   
            
            
               SL
            
            
               Uradni list Evropske unije
            
            
               L 278/11
            
         UREDBA KOMISIJE (EU) 2015/1906
   z dne 22. oktobra 2015
   o spremembi Uredbe (ES) št. 282/2008 o recikliranih polimernih materialih in izdelkih, namenjenih za stik z živili
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1935/2004 z dne 27. oktobra 2004 o materialih in izdelkih, namenjenih za stik z živili, in o razveljavitvi direktiv 80/590/EGS in 89/109/EGS (1) ter zlasti člena 5(1)(n) Uredbe,
   ob upoštevanju naslednjega:
   
               (1)
            
            
               Uvodna izjava 20 Uredbe Komisije (ES) št. 282/2008 (2) navaja, da bi bilo treba odločitev o odobritvi postopkov recikliranja plastike sprejeti v skladu z regulativnim postopkom iz člena 23(2) Uredbe (ES) št. 1935/2004.
            
         
               (2)
            
            
               Člen 6 Uredbe (ES) št. 282/2008, ki se nanaša na take odločbe, se v odstavku 1 sklicuje na člen 11(3) Uredbe (ES) št. 1935/2004.
            
         
               (3)
            
            
               Ob sprejetju Uredbe (ES) št. 282/2008 sta se člen 11(3) in člen 23(2) Uredbe (ES) št. 1935/2004 sklicevala na regulativni postopek iz člena 5 Sklepa Sveta 1999/468/ES (3).
            
         
               (4)
            
            
               Člen 11(3) Uredbe (ES) št. 1935/2004 je bil spremenjen z Uredbo (ES) št. 596/2009 Evropskega parlamenta in Sveta (4) zaradi uvedbe regulativnega postopka s pregledom iz člena 5a Sklepa 1999/468/ES s sklicevanjem na novo vstavljeni člen 23(4) v Uredbo (ES) št. 1935/2004.
            
         
               (5)
            
            
               Glede na to, da gre pri odobritvi postopka recikliranja plastike za posamičen ukrep, namenjen izvajanju člena 5(1)(n) Uredbe (ES) št. 1935/2004, in da so natančna merila za odobritev določena v členu 4 Uredbe (ES) št. 282/2008, bi se moral uporabljati regulativni postopek, na katerega se nanaša člen 23(2) Uredbe (ES) št. 1935/2004. Vendar pa regulativni postopek ne obstaja več, ker je bil Sklep 1999/468/ES nadomeščen z Uredbo (EU) št. 182/2011 Evropskega parlamenta in Sveta (5). V skladu z Uredbo (EU) št. 182/2011 je postopek pregleda ustrezni postopek za odobritev postopkov recikliranja plastike.
            
         
               (6)
            
            
               Sklicevanje na postopek sprejetja iz Uredbe (ES) št. 282/2008 bi bilo treba prilagoditi.
            
         
               (7)
            
            
               Uredbo (ES) št. 282/2008 bi zato bilo treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Člen 6(1) Uredbe (ES) št. 282/2008 se nadomesti z naslednjim:
   
      „1.   Komisija sprejme sklep, naslovljen na vlagatelja, o podelitvi ali zavrnitvi odobritve postopka recikliranja.
      Uporablja se člen 5 Uredbe (EU) št. 182/2011 Evropskega parlamenta in Sveta (6).
      Komisiji pomaga Stalni odbor za rastline, živali, hrano in krmo, ustanovljen s členom 58(1) Uredbe (ES) št. 178/2002 Evropskega parlamenta in Sveta (7). Navedeni odbor je odbor v smislu Uredbe (EU) št. 182/2011.
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. oktobra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 338, 13.11.2004, str. 4.
   
      (2)  Uredba Komisije (ES) št. 282/2008 z dne 27. marca 2008 o recikliranih polimernih materialih in izdelkih, namenjenih za stik z živili, in spremembi Uredbe (ES) št. 2023/2006 (UL L 86, 28.3.2008, str. 9).
   
      (3)  Sklep Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (UL L 184, 17.7.1999, str. 23).
   
      (4)  Uredba (ES) št. 596/2009 Evropskega parlamenta in Sveta z dne 18. junija 2009 o prilagoditvi nekaterih aktov, za katere se uporablja postopek iz člena 251 Pogodbe, Sklepu Sveta 1999/468/ES glede regulativnega postopka s pregledom. Prilagoditev regulativnemu postopku s pregledom – Četrti del (UL L 188, 18.7.2009, str. 14).
   
      (5)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).